Petro Cvirkos aikštė
54°41′03″ š. pl. 25°16′35″ r. ilg.﻿ / ﻿54.68417°š. pl. 25.27639°r. ilg.﻿ / 54.68417; 25.27639 Petro Cvirkos aikštė (dar kitaip P. Cvirkos skveras) – Vilniaus skveras-aikštė, esanti Naujamiestyje, prie Vilniaus senamiesčio. Šalia susikerta Pylimo gatvė, Pamėnkalnio gatvė, Jogailos gatvė, Islandijos gatvė; stovi Centro poliklinika. Suprojektuota 1959 m., architektas – Vladislovas Mikučianis. Aikštė pavadinta sovietinio rašytojo, Lietuvos komunistų partijos veikėjo Petro Cvirkos (1909–1947) vardu. Aikštėje stovėjo paminklas P. Cvirkai (autorius skulptorius Juozas Mikėnas), kuris buvo nukeltas 2021 m. lapkritį.